Alice by Heart

Alice by Heart on musikaali, jonka on säveltänyt Duncan Sheik, sanoittanut Steven Sater ja käsikirjoittanut Sater sekä Jessie Nelson. Musikaali on saanut vaikutteita Lewis Carrollin 1865 romaanista "Liisan seikkailut ihmemaassa." Musikaalin esimmäisen version esitti Ison-Britannian kansallisteatteri vuonna 2012. 
Juonikatsaus.
Musikaali sijoittuu vuoteen 1941, toisen maailmansodan Lontoon pommitusten sekasorron aikaan. Teini-ikäisen Alice Spencerin elämä häiriintyy, kun hän ja hänen paras ystävänsä Alfred Hallam joutuvat suojautumaan pommituksilta maanalaiselle Lontoon metroasemalle muiden selviytyjien kanssa. Heidän mukanaan pommisuojassa on muitakin nuoria: nenäkäs Clarissa, pelokas Nigel, huumorintajuinen Dodgy, avulias Tabatha ja rauhallinen Angus. Tämä lisäksi bunkkerissa ovat sotaveretaani Harold, tohtori Butridge sekä hoitaja Cross.
Tuberkuloosista kärsivä, kuolemansairas Alfred joutuu pian eristyksiin muista sairasosastolle ("West of Words"). Alice haluaa parantaa sairaan ystävänsä oloa ja viettää tämän kanssa aikaa, joten kehottaa tätä pakenemaan hänen kanssaan heidän vaalimansa kirjan, "Liisan seikkailut ihmemaassa" maailmaan. Tabatha harhauttaa hoitajaa, ja Alice pääsee livahtamaan salaa sairasosastolle kirjansa kanssa. Sairaanhoitaja Cross kuitenkin huomaa Alicen ja opetukseksi repii ja tuhoaa Alicen kirjan. Alice ilmoittaa osaavansa sadun ulkoa "sydämestään" ja lukevansa tarinan sairaalle Alfredille joka tapauksessa.
Pommisuojassa piileskelevät ihmiset muuttuvat hitaasti Ihmemaan hahmoiksi Alicen lukiessa kirjaa. Hän itse muuttuu Ihmemaan Liisaksi ja Alfred Valkoiseksi Kaniksi ("Down The Hole"). Ihmemaassa ollessaan Alice muuttaa perinteisen tarinan kulkua viettäen enenmmän aikaa Valkoisen Kanin kanssa ja unohtaen luvun 3. Hän saa neuvoja Irvikissalta, kiusaa kahdelta Kaalimadolta ("Chilling the Regrets"), tanssii Hummerivalssia Valkoisen Kanin kanssa ("Those Long Eyes"), saa läksytyksen Herttuattarelta kasvaessaan liian nopeasti, pelaa krokettia Herttakuningattaren kanssa ("Manage your Flamingo") ja joutuu moniin muihin pieniä käänteitä sisältäviin kommelluksiin alkuperäisen teoksen pohjalta. 
Sairas Alfred kuitenkin väsyy Valkoisen Kanin esittämiseen ja haluaa lopettaa elämänsä itsenään, todellisuudessa Alicen kanssa. Hän yrittää saada tarinan loppumaan nopeammin muuttumalla Harmaakaniksi ja kiusaamalla Alicea Hullun Hatuntekijän teekutsuilla ("Sick to Death of Alice-ness"). Alice huutaa vihaavansa häntä, ja Alfred viedään syvemmälle pommisuojaan vakavien sairauksien osastolle tämän tuberkuloosin pahentuessa. Alice katuu heti sanojaan ja yrittää juosta Alfredin perään, mutta pommisuojan lääkäri, tohtori Butridge muuttuu Ihmemaan Monkeriaaksi ja pysäyttää hänet. Alice tuhoaa Monkeriaan ajatellen Alfredia. ("Brililig, Braelig").
Tabatha, ihmemaan Irvikissa kehottaa Alicea päästämään sairaan Alfredin menemään ja kohtaamaan surunsa ("Some Things Fall Away"). Alice tapaa myös valekilpikonnat, jotka kehottavat häntä pysymään nykyisessä tilassaan, kohtaamatta suruaan ("Your Shell of Grief").
Alfred palaa sairasosastolta toivoen lukevansa tarinan loppuun Alicen kanssa ja voiden sitten lähteä maailmasta rauhassa. Hänen sairautensa etenee ja pahenee jatkuvasti. Alice on kuitenkin päättänyt noudattaa valekilpikonnien neuvoja eikä halua siirtyä tarinassa eteenpäin, sillä ei ole valmis päästämään Alfredista irti. Alfred kysyy miten Alice tulee pärjäämään ilman tätä, ja molemmat surevat sitä, mitä olisi voinut olla ("Another Room in Your Head"). Alice yrittää suudella Alfredia saadakseen myös tuberkuloosin, toiveenaan kuolla yhdessä. Alfred kieltäytyy ja jatkaa tarinaa vihaisena Harmaakanina.
Herttakuningattaren järjestämän oikeudenkäynnin aikana ("Isn't it a Trial?" / Do You Think We Think You're Alice?"), Alice viimein puolustaa itseään, ja Alfred nousee hänen rinnalleen Valkoisena Kanina. Irvikissan avulla Alice pelastuu oikeudenkäynnistä hengissä ja tarina saadaan loppuun. Näin Ihmemaa vaihtuu takaisin bunkkerin todellisuuteen ("I've Shrunk Enough"). Alfred ja Alice myöntävät romanttiset tunteensa toisilleen ennen Alfredin kuolemaa ("Afternoon"). Musikaalin lopussa Alice vihdoin hyväksyy Alfredin poismenon ja yrittää ajatella optimistisesti elämästä muiden pommisuojassa olevien kanssa ("Winter Blooms").
Tausta.
Lontoon National Theatre tilasi Alice by Heart-produktion vuonna 2012, ja sitä esitettiin usean nuorisoteatteriryhmän toimesta ympäri Isoa-Britanniaa. Musikaalin esitti nottinghamilainen nuorisoteatteriryhmä Flying High National Theatren Lyttelton Theatressa 25. kesäkuuta 2012. Theatre Aspen (Aspen, Colorado) kehitti musikaalin työpajajaksolla heinäkuussa 2014 ja musikaali sai lisätyöpajan MCC Theaterin toimesta joulukuussa 2015. New York Stage and Film &amp; Vassar esittivät työpajatuotannon Powerhouse Theatressa heinäkuussa 2018. Ohjaaja Jessie Nelson totesi: "Yritämme tutkia kirjan voimaa ja mitä tarina on merkinnyt tälle tytölle. . . ” 
Tuotannot.
"Alice by Heartin" maailman ensi-ilta oli 21. maaliskuuta 2018 osana MCC:n avajaiskautta teatterin uusissa pysyvissä Off-Broadway -tiloissa. Roolitus paljastettiin 23. lokakuuta. Esityksen ohjasi Jessie Nelson ja koreografioi Rick ja Jeff Kuperman. Lavastuksen suunnitteli Edward Pierce, puvustuksesta vastasi Paloma Young ja valotekniikasta huolehti Bradley King. 
Musikaali sai Off-Broadway-ensi-iltansa Newman Mills -teatterissa Robert W. Wilsonin MCC-teatteritilassa. Ennakkoesitykset alkoivat tammikuussa 2019 ja virallinen ensi-ilta oli 26. helmikuuta. Esityksiä oli rajoitetun ajan 7. huhtikuuta 2019 asti. 
Vastaanotto.
Musikaalin Off-Broadway-tuotanto sai vaihtelevia arvosteluja. Esityksen visuaalisia puolia ylistettiin mutta tarinaa myös kritisoitiin sekavaksi ja hämmentäväksi, sillä toisen maailmansodan pommitusten ja "Liisan seikkailut ihmemaassa"-sadun rinnakkaisuuksia oli välillä hankala ymmärtää. Negatiivisen sävyisiä vertailuja tehtiin myös Sheikin ja Saterin aikaisempaan hittimusikaaliin, "Kevään Heräämiseen" joka on teemoiltaan hyvin samanlainen Alice by Heart-musikaalin kanssa.
Ben Brantley "The New York Times" -lehdestä totesi: "Tosielämän hahmot ovat niin hätäisesti tehtyjä ja hutaistuja, ettei niiden Ihmemaan metamorfooseissa ole mitään kiinnostavaa tai yllättävää. On myös vaikea ymmärtää mitään tarpeellista suhdetta sodassa vääntyneen 1941 Lontoon ja Ihmemaan välillä. " 
David Cote "The Observer"-lehdestä veti vertailun aiempaan Steven-Sater produktioon arvostelussaan;
"Ero: "Kevään Herääminen" oli suoraviivainen adaptaatio näytelmäkirjailija Frank Wedekindin satiristi-traagisesta muotokuvasta hormonaalisista nuorista ja tekopyhistä aikuisista 1800-luvun Saksassa. Sater muotoili tekstin ja lisäsi lempeän, aistillisen sanoituksen. Sheik toi pöydälle mieleenpainuvan mutta älykkään kykynsä. Tuloksena oli voimakas teini-ikäisten kapinoinnin törmäys, joka ylitti historiallisen ajanjakson emo-rockin kautta. "Alice By Heart" on sekavampi keksintö, joka on sotkeutunut liian moniin todellisuuden ja fantasian, trauman ja mielikuvituksen kerroksiin saadakseen aikaan emotionaalisen hyökynsä. " 
Matt Windman antoi esitykselle kaksi neljästä tähdestä ja sanoi: "Vaikka vilpittömästi tarkoitettu ja täynnä luovia kosketuksia," Alice by Heart "on sekava, masentava ja hämmentävä sotku. Olisi melkein mahdotonta seurata sitä ilman tietoa alkuperäisestä materiaalista. " 
Jotkut arvostelijat suhtautuivat myönteisemmin. Frank Rizzo "Variety-"viihdelehdestä ylisti esitystä sanoen: "Roolisuoritukset ovat vahvoja, vaikka perifeeriset hahmot piirretäänkin ohuesti, vaikka heidän surrealistiset alter egot nauttivatkin ylellisyydestä. Wesley Taylorilla on erityisen hyviä hetkiä Hulluna Hatuntekijänä, ja Andrew Kober esittää viisi roolia tyylillä, mukaan lukien Herttakuninkaan ja mahtavan Monkeriaan . " 
Elysa Gardner "New York Stage Review" -lehdestä toisessa positiivisessa arvostelussa kuvasi esitystä "Pimeän hassuna, täysin liikuttavana musikaalina, joka muistuttaa "Kevään Heräämistä" sekä yleisenä keskittymisensä ahdistuneisuuteen, kiinnostaviin nuoriin joiden on maksettava hinta aikuisten hulluuksista sekä mehevään, usein melankolisen, mutta innostavan kauniiseen musiikin. " 
Äänite.
Alkuperäinen Cast Recording julkaistiin Sh-K-Boom Recordsin kautta 28. kesäkuuta 2019. Se huipentui sijalle 5 Yhdysvaltain Cast Albums -listalla. 
Kirja.
Sater julkaisi samannimisen romaanin 4. helmikuuta 2020.